**ACORD – CADRU DE SERVICII**

**nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_**

**1. Părţile acordului-cadru**

În temeiul dispozițiilor din Legea nr. 99/2016 privind achizițiile sectoriale, cu modificările și completările ulterioare (denumită în continuare “**Legea nr. 99/2016**”), precum și a prevederilor Hotărârii de Guvern nr. 394/2016 pentru aprobarea Normelor metodologice de aplicare a prevederilor referitoare la atribuirea contractului sectorial/acordului cadru din Legea nr. 99/2016 privind achizițiile sectoriale, cu modificările și completările ulterioare (denumită în continuare „**H.G. nr. 394/2016**”);

# În urma anunțului de participare nr. …………………… publicat în SEAP la data de ......................., au fost desemnați câștigători următorii operatori economici:

1. Societatea ..................................
2. Societatea ........................................
3. Societatea .....................................
4. Societatea ........................................
5. .......................................

urmând ca acordul-cadru având ca obiect prestarea de **„Servicii de cazare internă”**, Cod CPV 55110000-4 - Servicii de cazare la hotel (Rev.2) să se încheie cu fiecare dintre aceștia.

**Societatea Națională de Transport Gaze Naturale TRANSGAZ S.A.** cu sediul în Mediaș, Piața Constantin I. Motaș, nr.1, tel.: 0269-803333, fax: 0269-839029 înregistrată la Oficiul Registrului Comerțului de pe lângă Tribunalul Sibiu sub nr. J32/301/2000, Cod de înregistrare fiscală RO13068733, cont nr. RO79 RNCB 0231 0195 2531 0002, deschis la BCR Mediaș, reprezentată prin Director General **STERIAN** **ION** în calitate **Promitent** - **Achizitor**, pe de o parte

**şi**

……... ................ ........................... ……………. ***denumirea operatorului economic,*** adresă ................................................................., telefon/fax ............................................., număr de înmatriculare .................................................., cod fiscal .................................., cont (trezorerie, bancă) .............................................................................., reprezentată prin ..................................................................(denumirea conducătorului), funcţia..........................................., în calitate de **promitent** **prestator,** pe de altă parte

au convenit încheierea prezentului **acord–cadru** în condiţiile în care părţile promitente ramân neschimbate pe toată durata de desfăşurare a acestuia.

***2. Definiţii***

2.1 - În prezentul acord-cadru precum și în cuprinsul Contractelor subsecvente, următorii termeni vor fi interpretaţi astfel:

a) ***promitent achizitor şi promitenti prestatori*** - părţile prezentului acord-cadru, aşa cum sunt acestea numite în prezentul acord-cadru;

b) ***achizitor şi prestator*** – părţile contractului subsecvent, aşa cum acestea sunt determinate în urma atribuirii fiecărui contract subsecvent;

c) ***servicii de cazare***  *-* servicii de cazare la unități hoteliere din țară, a căror prestare face obiectul prezentului acord-cadru și a contractelor subsecvente;

d) ***prețul contractului subsecvent***– contravaloarea serviciilor de cazare propriu-zise și eventualele taxe obligatorii pe plan local, dacă este cazul.

Nu intră în calculul acestui preț eventualele taxe de anulare sau modificare a cazării, care se facturează și se achită separat de prețul contractului subsecvent.

e) ***taxele de anulare/modificare*** – eventualele taxe pe care entitatea contractantă le suportă ca urmare a modificării sau anulării unei cazări interne, achiziționate de către operatorul economic la comanda entității contractante.

f) ***zi*** - zi calendaristică; ***an*** - 365 de zile.

***3. Interpretare***

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***4. Scopul acordului cadru***

4.1 - Scopul acordului-cadruîl reprezintă stabilirea elementelor/condiţiilor esenţiale care vor guverna contractele subsecvente de prestări servicii ce urmează a fi atribuite pe durata derulării prezentului acord-cadru, precum și stabilirea condițiilor contractuale care vor completa în mod corespunzător contractele subsecvente, în condițiile din caietul de sarcini.

4.2 - Promitenții prestatori se obligă ca, prin contractele subsecvente care le vor fi atribuite, să presteze “servicii de cazare în regim hotelier pentru membrii consiliului de administrație, conducerea și personalul propriu al S.N.T.G.N. TRANSGAZ S.A. care se deplasează în interes de serviciu pe teritoriul României” prin servicii prestate de către agenți autorizați în vederea achiziționării de către entitatea contractantă a serviciilor de cazare, în funcție de necesitățile concrete ale entității contractante, cuprinse în Caietul de Sarcini, celelalte părți ale Documentației de atribuire sau în Invitațiile de participare la reofertare.

4.3 - Toate solicitările pentru ofertarea de spații de cazare menționate în aceeași invitație de participare la reofertare vor face obiectul unui singur contract subsecvent încheiat de entitatea contractantă, urmând ca, dacă este cazul, oferta câștigătoare să se stabilească prin aplicarea criteriului de atribuire a celui mai mic preț total pentru toate spațiile de cazare solicitate (rezultat din însumarea prețurilor pentru fiecare dintre spațiile de cazare menționate în aceeași invitație).

***5. Durata acordului-cadru***

5.1-Durata prezentului acord-cadru este de 24 luni, începând cu data de 04.10.2023.

***6. Preţul unitar***

6.1 - Preţul unitar al serviciilor este cel inclus de **Societatea ………………………………………..** în propunerea financiară, anexă la prezentul acord-cadru.

***7. Prețul maxim al acordului-cadru și al contractului subsecvent***

7.1 – Prin preţul maxim de cazare ofertat în etapa de atribuire a acordului-cadru se înțelege valoarea maximă a tarifului de cazare/noapte pentru fiecare categorie de hotel și unitate locativă, fără TVA, pentru prestațiile de servicii de cazare, pe care operatorul economic îl va putea aplica pe întreaga durată a acordului-cadru.

7.2 – La reluarea competiției, valoarea maximă a tarifului de cazare ofertat la momentul elaborării propunerilor financiare pentru încheierea acordului-cadru va putea fi îmbunătățită, în sensul diminuării acesteia.

7.3. - Valoarea maximă a acordului-cadru ofertată de promitentul prestator este de ………………. lei, conform propunerii financiare, anexă la acordul-cadru.

***8.* *Cantitatea previzionată***

8.1 - Cantitatea previzionată de servicii de cazare care se estimează că vor fi achiziționate pe durata întregului acord-cadru, este **minim** **720 nopți de cazare și** **maxim 48.000 nopți de cazare** .

8.2. - Pentru un singur contract subsecvent dintre cele care urmează să fie atribuite pe durata acordului-cadru, cantitatea previzionată este **minim** **1 noapte de cazare și**  **maxim 30 nopți de cazare.**

***9. Obligaţiile promitenților- prestatori***

9.1 - Promitenții prestatori se obligă să răspundă tuturor invitațiilor de participare la reofertare lansate de către entitatea contractantă, în scopul de a furniza servicii de cazare internă la unități hoteliere în țară, prin servicii prestate de catre agenți autorizați în vederea achiziționării de către entitatea contractantă a voucherelor de cazare în funcție de necesitățile concrete ale entității contractante, cu respectarea cerințelor privind caracteristicile serviciilor (cerințe tehnice) și în limita bugetului alocat.

9.2 - Promitenții prestatori se obligă să răspundă invitațiilor de participare la reofertare și să presteze serviciile astfel cum au fost prevăzute în documentația de atribuire și în acordul – cadru, ori de câte ori entitatea contractantă solicită acest lucru.

9.3 - Promitenții prestatori se obligă să nu transfere, nici total și nici parţial, obligaţiile asumate prin prezentul acord-cadru.

***10. Obligaţiile promitentului–achizitor***

10.1 - Promitentul achizitor se obligă ca, în conformitate cu prevederile documentației de atribuire și ale prezentului acord-cadru, să achiziționeze servicii de cazare internă la unități hoteliere în țară, numai prin reluarea competiției între semnatarii prezentului acord-cadru, respectiv, prin atribuirea către aceștia de contracte subsecvente, în urma reluării competiției potrivit prevederilor documentației de atribuire.

10.2 - Promitentul-achizitor se obligă să realizeze plățile la care este obligat, în baza facturilor fiscale emise de către promitenții-prestatori, în perioada 24 – 31 a fiecărei luni, pentru luna precedentă.

10.3. - Promitentul-achizitor se obligă să nu încheie cu alt operator economic, pe durata acordului-cadru, un contract având ca obiect achiziţionarea serviciilor care fac obiectul prezentului acord-cadru, în situaţia în care cantităţile maxime estimate nu au fost consumate sau o eventuală depăşire a acestora nu reprezintă o modificare substanţială în condiţiile art. 240 alin. (3) din Legea nr. 99/2016.

10.4 - În cazul în care toți promitenții-prestatori se află în imposibilitatea de a răspunde solicitării de reofertare, respectiv de a asigura serviciile solicitate de promitentul - achizitor, acesta din urmă este îndreptățit să contacteze orice altă agenție (societate) de profil care poate asigura serviciul solicitat, inclusiv agenții online.

10.5 (1) Nu constituie caz de imposibilitate de a răspunde solicitării de reofertare, respectiv de a asigura serviciile solicitate de promitentul – achizitor, situația în care promitentul - prestator nu asigură prestarea serviciilor datorită costurilor mai ridicate decât cele ofertate.

 (2) Imposibilitatea de a răspunde solicitării de reorfertare trebuie dovedită de promitentul-prestator.

***11.* *Documentele acordului cadru:***

a) Caietul de sarcini;

b) Propunerea financiară;

c) Propunerea tehnică;

d) Contractul încheiat între Promitentul – Prestator și subcontractanții săi, dacă e cazul;

e) Acte adiționale, dacă este cazul.

f) contracte subsecvente (comenzi ferme).

***12. Încetarea acordului-cadru***

12.1 - Prezentul acord-cadru încetează de drept:

a) prin ajungerea la termen;

b) prin atingerea unui prag pentru care prevederile legale impun obligaţii de aplicare a unor proceduri diferite, în raport cu anumite praguri valorice precizate în legislație.

12.2 – Acordul-cadru poate înceta şi în următoarele cazuri:

**a)** prin acordul de voinţă al tuturor părţilor;

b) Promitentul-Achizitor își rezervă dreptul de a proceda la rezilierea unilaterală a Acordului – Cadru în situația în care un agent economic nu răspunde în scris de 10 ori consecutiv la procedura de reofertare. Denunțarea nu produce efecte față de ceilalți promitenți prestatori.

**c)** prin rezilierea de către o parte ca urmare a neîndeplinirii sau îndeplinirii în mod necorespunzător a obligaţiilor asumate prin prezentul acord-cadru, prin notificarea emisă de cealaltă parte și cu un preaviz de 15 zile. În situația în care partea este unul dintre operatorii economici semnatari ai acordului cadru, rezilierea operează numai în privința respectivului operator economic.

12.3 - Dacă, din orice cauză, acordul-cadru va rămâne în vigoare pentru mai puțin de **3** promitenți-prestatori, acesta va înceta de drept pentru toate părțile, cu obligația entității contractante de a relua procedura de atribuire.

***CLAUZE APLICABILE CONTRACTELOR SUBSECVENTE***

***13. Regimul contractelor subsecvente***

13.1 - Semnatarii prezentului acord-cadru își asumă și recunosc faptul că, după reluarea competiției între promitenții-prestatori, COMANDA FERMĂ, alături de înscrisurile doveditoare menționate la pct. 13.3, constituie contractul subsecvent.

13.2 - Promitenții-prestatori își însușesc forma și condițiile contractului subsecvent, potrivit clauzelor care urmează.

13.3 - Conform celor de mai sus, alături de prezentul Acord-Cadru, înscrisurile doveditoare ale Contractului subsecvent vor fi:

i) invitația de participare la reofertare;

ii) oferta declarată câștigătoare în urma reofertării;

iii) comunicarea rezultatului reluării competiției pentru atribuirea contractului subsecvent.

13.4 - Părțile nu vor semna un alt înscris ca urmare a atribuirii unui contract subsecvent, ci încheierea acestuia va fi realizată în baza celor trei documente anterior mentionate și a acordului-cadru.

13.5 - Data încheierii contractului subsecvent este data recepționării de către –promitentul-prestator a COMENZII FERMEtransmise de către entitatea contractantă.

***14. Obiectul şi preţul contractelor subsecvente***

14.1 - Prestatorul desemnat câștigător prin *Comunicarea rezultatului reluării competiției pentru atribuirea contractului subsecvent* **se obligă** să transmită Achizitorului, în format electronic, confirmarea cazării sau voucherul de cazare solicitate prin *Invitația de participare la reofertare*, **în condițiile, la prețurile și în termenele care au fost menționate în *Oferta subsecventă* declarată câștigătoare**.

14.2 (1) Prețul contractului subsecvent plătibil prestatorului cuprinde: contravaloarea serviciilor de cazare propriu-zise și eventuale taxe obligatorii pe plan local, dacă este cazul.

 (2) Nu intră în calculul acestui preț eventualele taxe de anulare sau modificare a cazării, care se facturează și se achită separat.

14.3 (1) La rândul său, Achizitorul se obligă să plătească Prestatorului desemnat câștigător, preţul serviciilor de cazare solicitate, așa cum acesta este menționat în oferta subsecventă declarată câștigătoare. Plata serviciilor prestate se efectuează, în baza facturii emise de Prestator, în echivalent RON, în perioada 24 – 31 a fiecărei luni, pentru luna precedentă, prin virament bancar în contul prestatorului.

 (2) Prețul cuprins în în oferta subsecventă declarată câștigătoare nu poate depăși valorile maxime ale tarifelor fără TVA pentru serviciile de cazări interne aferente fiecărei categorii de hotel și fiecărei destinații ofertate la momentul elaborării propunerilor financiare pentru încheierea acordului-cadru.

14.4 - Toate cazările menționate în aceeași invitație de participare la reofertare fac obiectul unui singur contract subsecvent încheiat de Achizitor, urmând ca, dacă este cazul, oferta câștigătoare să se stabilească prin aplicarea criteriului de atribuire a celui mai mic preț total pentru toate cazările solicitate (rezultat din însumarea prețurilor pentru fiecare dintre cazările menționate în aceeași invitație) în condițiile respectării tuturor cerințelor privind caracteristicile serviciilor. Oferta va include (dacă este aplicabil) și informații suplimentare care să asigure informarea corectă a Achizitorului în legătură cu prețul îmbunătățit al serviciilor cazare (cazul promoțiilor sezoniere).

14.5 - Ofertele subsecvente se vor formula pentru toate cazările menționate în Invitația de participare la reofertare, în caz contrar nu vor fi luate în considerare.

14.6 - Facturile fiscale rezultate din executarea prezentului Contract vor fi emise în lei (RON) pentru serviciile prestate, la care se adaugă taxa pe valoare adăugată potrivit legii.

14.7 - Contravaloarea serviciilor de cazare internă la unități hoteliere în țarăcare fac obiectul contractelor subsecvente, vor fi achitate de către Achizitor în perioada 24 – 31 a fiecărei luni, pentru facturile emise în luna precedentă.

În aceleași interval lunar vor fi achitate de către Achizitor și taxele de modificare a cazărilor și taxele de anulare; acestea vor putea fi deduse din sumele care se restituie de către Prestator Achizitorului.

***15. Executarea contractelor subsecvente***

15.1 - Executarea contractelor subsecvente va începe la data recepționării de către Prestator a comenzii ferme transmise de Achizitor, care marchează data încheierii valabile a contractului.

15.2 - Prestatorul are obligaţia de a începe prestarea serviciilor în scopul transmiterii confirmării de cazare/ voucherului în cel mai scurt timp posibil de la primirea comenzii ferme.

15.3 - Prestatorul va transmite Achizitorului confirmarea cazării/ voucherul în format electronic, la adresele de e-mail dedicate: mircea.oprean@transgaz.ro, manuela.spanu@transgaz.ro, laura.oprea@transgaz.ro, stelian.popescu@transgaz.ro, daniela.oniga@transgaz.ro.

***16.* *Obligaţiile principale ale prestatorului după încheierea contractului subsecvent***

16.1 - Prestatorul desemnat câștigător în etapa de atribuire a contractelor subsecvente se obligă să emită și să livreze Achizitorului, în format electronic, în termen de maxim 30 de minute de la primirea comenzii ferme, confirmarea cazării/voucherul menționatăîn Oferta declarată câștigătoare, la prețul, în cantitatea și caracteristicile convenite în invitația de participare la reofertare.

16.2 - Prestatorul se obligă să presteze serviciile în strictă conformitate cu standardele şi caracteristicile prevăzute în caietul de sarcini precum și în Invitația de participare la reofertare.

16.3 - Prestatorul se obligă să își mențină valabilitatea ofertei transmise în etapa de reofertare pentru 24 de ore de la data transmiterii acesteia.

16.4 - Prestatorul se obligă să asigure furnizarea, pe cheltuială proprie, a unui serviciu de asistență pentru delegați, destinat rezolvării situațiilor de urgență (solicitări de cazare ed ultim moment, precum și orice alte aspecte legate de unitățile de cazare sau de destinații), disponibil **24 de ore pe zi, 7 zile pe săptămână, furnizat printr-un departament propriu**, iar prestatorul având acces în timp real la toate sistemele de rezervări). **Acest serviciu constituie o cerință esențială potrivit prezentului acord-cadru.**

În cazuri de urgență, Achizitorul poate transmite solicitări de ofertare pentru cazări interne, prin e-mail de la adresele dedicate pentru acest serviciu, 24/7, iar prestatorii sunt obligați să răspundă în termenul specificat – acest lucru constituind o urgență a entității contractante.

16.5 - Prestatorul are obligaţia de a asigura, în vederea îndeplinirii obligaţiilor care îi revin din acordul-cadru şi prezentul contract, resursele de personal menționate în Propunerea tehnică pentru încheierea acordului-cadru.

***17. Alte responsabilităţi ale prestatorului după încheierea contractului subsecvent***

17.1 - Prestatorul are obligaţia de a executa serviciile de rezervare/emitere de vouchere de cazare prevăzute în contract, cu profesionalismul şi promptitudinea cuvenite angajamentului asumat.

17.2 - Prestatorul este pe deplin responsabil pentru execuţia serviciilor menționate, în conformitate cu clauzele și prevederile aplicabile.

17.3 - În cazul în care deplasarea este anulată sau oricare dintre datele de rezervare sunt modificate, prestatorul va fi înştiinţat în cel mai scurt timp pentru anularea sau modificarea voucherului serviciilor de cazare, eventualele taxe de modificare/anulare fiind suportate de către Achizitor.

***18.* *Obligaţiile principale ale achizitorului după încheierea contractului subsecvent***

18.1 - Achizitorul se obligă să plătească preţul contractului subsecvent în cuantumul și condițiile prezentate în oferta subsecventă declarată câștigătoare precum și, dacă va fi cazul, eventualele taxe de modificare/anulare prevăzute în aceasta, în conformitate cu art.14.6 și 14.7 din prezentul acord-cadru.

18.2 - În cazul anulării cazării, prețul care trebuie restituit de către Prestator Achizitorului poate fi compensat parțial sau total, după caz, cu eventuala taxă de anulare, fiind emisă factura storno corespunzătoare.

***19. Alte responsabilităţi ale achizitorului după incheierea contractului subsecvent***

19.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta din urmă le-a solicitat în propunerea tehnică şi pe care le consideră necesare îndeplinirii contractului.

19.2 - Achizitorul se obligă să respecte prevederile referitoare la procedura de atribuire a contractelor subsecvente, astfel cum acestea sunt prevăzute în caietul de sarcini. În acest sens, următoarea adresele de e-mail vor fi utilizate pentru procedura de atribuire a contractelor subsecvente: mircea.oprean@transgaz.ro, manuela.spanu@transgaz.ro, laura.oprea@transgaz.ro, stelian.popescu@transgaz.ro, daniela.oniga@transgaz.ro.

***20. Recepţie şi verificări***

20.1 - Achizitorul va verifica modul de prestare a serviciilor pentru a stabili conformitatea lor cu prevederile acordului–cadru și anexele acestuia (propunerea tehnică și caietul de sarcini).

20.2 - În cazul în care delegaților li se refuză accesul în camere de către personalul aflat la recepția hotelului, la momentul sosirii acestora în unitatea de cazare pentru efectuarea formalităților de check-in (în sensul că sunt informați că nu dețin o rezervare validă din diverse motive: supra-rezervare, proces de rezervare nefinalizat, etc), Prestatorul, operatorul economic câștigător al contractului subsecvent are următoarele obligații: să acorde asistență delegaților, să concretizeze posibilitatea de a reface rezervările la hotelul inițial pentru care s-a transmis comanda fermă fără ca S.N.T.G.N. TRANSGAZ S.A. să fie obligată să achite diferențele de tarif, altele decât cele care au fost adjudicate în urma invitației de participare la reofertare. În cazul în care nu este posibilă soluționarea problemei menționate anterior, Prestatorul este obligat să confirme în regim de urgență camere în cadrul altei unități de cazare (în aceeași categorie cu cea rezervată inițial), în limita a maxim 1 km distanță de aceasta.

20.3 - Achizitorul poate solicita prestatorului rapoarte, inclusiv în format electronic, cu privire la prestaţiile care fac obiectul acordului-cadru.

20.4 - Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, prestatorului, identitatea reprezentanţilor săi împuterniciţi pentru acest scop.

***21.* *Sancţiuni pentru neexecutarea obligaţiilor***

21.1 - În cazul în care, din vina sa exclusivă, promitentul-prestator/prestatorul nu reuşeşte să-şi execute obligaţiile asumate prin prezentul acord-cadru și contractele subsecvente, atunci promitentul-achizitor/achizitorul are dreptul de a-i percepe acestuia daune-interese, astfel:

 - În situația în care, ca urmare a semnării unui contract subsecvent, prestatorul nu își îndeplinește obligațiile, achizitorul are dreptul de a solicita daune-interese al căror cuantum va fi contravaloarea contractului neonorat.

 - În cazul în care achizitorul nu onorează facturile în termen de 10 de zile începând cu ultima zi a lunii următoare celei în care s-a emis voucherul de cazare, atunci acesta are obligaţia de a plăti, ca penalităţi, o sumă echivalentă cu o cotă procentuală de 0.05% din prețul respectivului contract subsecvent.

21.2 - Operatorii economici câștigători ai contractelor subsecvente sunt obligați să își mențină valabilitatea ofertei transmise în etapa de participare la reofertare pentru 24 de ore de la data transmiterii acesteia.

21.3 - Nerespectarea obligațiilor asumate prin contract de către una dintre părți, în mod culpabil, produce efectul punerii de drept in întârziere a debitorului si dă dreptul părții lezate sa considere acordul-cadru/contractul subsecvent reziliat de plin drept şi să pretindă daune-interese. Rezilierea contractului are loc printr-o notificare scrisă adresată debitorului aflat de drept în întârziere si nu are nici un efect asupra obligatiilor deja scadente.

21.4 - Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie si dacă acesta din urmă intra in faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

***22. Documentele contractelor subsecvente***

22.1 - Documentele contractelor subsecvente sunt:

*a) Invitația de participare la reofertare*

*b) Oferta subsecventă declarată câștigătoare*

*c) Comunicarea rezultatului procedurii de atribuire a contractului subsecvent.*

22.2 - Documentele contractelor subsecvente se completează cu Acordul-Cadru și toate anexele sale.

***23. Forţa majoră în acordul – cadru/contractul subsecvent***

23.1 - Forţa majoră reprezintă evenimentul prevăzut de art. 1351 din codul civil și trebuie constatată de o autoritate competentă.

23.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

23.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

23.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

23.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maxim 5 zile de la încetare.

23.6 - Dacă forţa majoră acţionează sau se estimează ca va acţiona o perioadă mai mare de 30 de zile fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată să pretindă

celeilalte daune-interese.

***24. Litigii***

* 1. – Achizitorul şi Prestatorul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea acordului-cadru/Contractului subsecvent.
	2. – Dacă, după 15 zile de la începerea acestor tratative, Achizitorul şi Prestatorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești competente din România.

***25. Legea și limba care guvernează acordul-cadru/contractul subsecvent***

25.1 – Prezentul acord-cadru/contract subsecvent este guvernat de legea română.

25.2 – Limba care guvernează contractul este limba română.

***26.* *Comunicări***

26.1 - Orice comunicare între părţi, referitoare la îndeplinirea prezentului acord-cadru/contract subsecvent, trebuie să fie transmisă în scris.

26.2 - Orice document scris trebuie înregistrat atât în momentul transmiterii cât şi în momentul primirii.

26.3 - Comunicările între părţi se pot face şi prin telefon sau e-mail, cu condiţia confirmării în scris a primirii comunicării.

Prezentul acord-cadru se încheie astăzi, ......................., în 2 exemplare originale, câte unul pentru fiecare parte.

**PROMITENT-ACHIZITOR PROMITENT- PRESTATOR**

**S.N.T.G.N. TRANSGAZ S.A**

 **DIRECTOR GENERAL**

 **STERIAN ION**

**DIRECTOR FINANCIAR**

**DEPARTAMENT JURIDIC**

**DEPARTAMENT ACHIZIȚII SECTORIALE ȘI CONTRACTĂRI**

**SERVICIUL ACTIVITĂȚI SUPORT**